Na podlagi Pravilnika o postopkih za izvrševanje proračuna Republike Slovenije (Uradni list RS, št. 50/07, 114/07 - ZIPRS0809, 61/08, 99/09 - ZIPRS1011, 3/13, 81/16, 164/20, 11/22, 96/22, 105/22 - ZZNŠPP, 149/22, 106/23, 106/23), Pravilnika o oddajanju poslovnih stavb in poslovnih prostorov v lasti Mestne občine Velenje v najem (Uradni vestnik Mo Velenje, št. 23/2012, 1/2013 in 7/2013) in Odloka o proračunu Mestne občine Velenje za leto 2024 (Uradni vestnik MOV, št. 23/23 in 2/24) objavlja Mestna občina Velenje naslednji

 **JAVNI RAZPIS**

**za sofinanciranje stroškov poslovnih prostorov v lasti Mestne občine Velenje,
ki jih imajo v najemu oziroma brezplačni uporabi društva za obdobje 2023 - 2028**

**1. NAZIV IN SEDEŽ NEPOSREDNEGA UPORABNIKA**
Mestna občina Velenje, Titov trg 1, 3320 Velenje (v nadaljevanju MOV).

**2. PREDMET JAVNEGA RAZPISA**

Predmet javnega razpisa je dodelitev proračunskih sredstev za financiranje najemnin in stroškov obratovanja poslovnih prostorov v lasti MOV za obdobje od 1. 7. 2023 do 31. 3. 2028, ki so jih dobila v najem oziroma brezplačno uporabo društva na podlagi Razpisa za oddajo poslovnih prostorov v lasti MOV v najem oziroma v brezplačno uporabo za namen društvene dejavnosti, izvedenega v letu 2023.

**3. POGOJI ZA SODELOVANJE**

Na javni razpis se lahko prijavijo pravne osebe ustanovljene na podlagi Zakona o društvih (v nadaljevanju: društva), ki delujejo na neprofitni osnovi in skozi svoje delovanje prispevajo k družbenemu razvoju v MOV. Društva morajo imeti sedež v mestni občini Velenje in z MOV sklenjeno pogodbo o oddaji poslovnega prostora v najem oziroma v brezplačno uporabo za namen društvene dejavnosti.

**4. RAZPISNA PODROČJA IN DODATNI POGOJI ZA SODELOVANJE**

Razpis je razdeljen na dve področji:

**Področje A:** Financiranje obratovalnih stroškov za poslovne prostore oddane v brezplačno uporabo.

Prijavijo se lahko društva, ki delujejo na neprofitni osnovi v javnem interesu na svojem področju dela in imajo z MOV sklenjeno pogodbo o oddaji poslovnega prostora v brezplačno uporabo za namen društvene dejavnosti za obdobje do 31. 3. 2028.

**Področje B:** Financiranje najemnine in obratovalnih stroškov za poslovne prostore v najemu.

Prijavijo se lahko društva, ki delujejo na neprofitni osnovi in imajo z MOV sklenjeno pogodbo o oddaji poslovnega prostora v najem za namen društvene dejavnosti za obdobje do 31. 3. 2028.

**5. OKVIRNA VIŠINA SREDSTEV**

Okvirna višina razpisanih sredstev je na letni ravni 81.000 EUR. Sredstva se zagotovijo s proračunskih postavk:

- 40504005 Obratovalni stroški – društva,

- 40305006 Dotacije za delovanje (najemnine),

- 40318091 Dotacije za delovanje (najemnine),

- 40318092 Dotacije za delovanje (najemnine),

- 40319063 Dotacije za delovanje (najemnine),

- 40320017 Dotacije za delovanje (najemnine),

- 40411007 Dotacije za delovanje (najemnine),

- 40514024 Dotacije za delovanje (najemnine),

- 40518013 Dotacije za delovanje (najemnine).

MOV si pridržuje pravico do spremembe okvirne višine sredstev, če se spremeni proračunska zmogljivost MOV.

**6. OBDOBJE ZA PORABO SREDSTEV**

Dodeljena proračunska sredstva morajo biti porabljena v proračunskih letih 2024, 2025, 2026, 2027 in 2028.

**7. VSEBINA, NAČIN IN ROK ODDAJE VLOGE**

Vloga mora zajemati izpolnjen in podpisan prijavni obrazec z vsemi zahtevanimi prilogami, ki jih podpiše in žigosa zakoniti zastopnik društva oziroma od njega pooblaščena oseba. V kolikor društvo ne posluje z žigom se to posebej navede. Vzorec pogodbe je potrebno parafirati na vsaki strani.

Vloga se bo štela za pravočasno, če bo prispela do **1. 7. 2024 do 10. ure na naslov: Mestna občina Velenje – Vložišče, Titov trg 1, 3320 Velenje**, v zaprti ovojnici, opremljeni z oznako **»**NE ODPIRAJ – Prijava na javni razpis **za sofinanciranje stroškov poslovnih prostorov** **za društveno dejavnost**« in s polnim naslovom pošiljatelja na hrbtni strani.

Priloga št. 4 v prijavnem obrazcu je vzorec pravilno opremljene ovojnice za prijavo na javni razpis, ki ga lahko izpolnjenega v skladu z navodili nalepite na sprednjo stran ovojnice.

Oddaja vloge pomeni, da se prijavitelj strinja z vsemi pogoji in merili javnega razpisa.

**8. POSTOPEK**

Odpiranje vlog bo komisija opravila 8. 7. 2024 ob 12. uri v sejni sobi 505 Mestne občine Velenje, Titov trg 1, Velenje. Odpiranje prejetih vlog je javno.

Komisija bo obravnavala vse pravočasne, popolne in ustrezne vloge. Župan bo o njih s sklepom odločil najkasneje v 30 dneh od roka za predložitev vlog. Prijavitelj bo pozvan k podpisu pogodbe o sofinanciranju, v kateri se opredelijo medsebojne obveznosti. Če se prijavitelj v roku 8 dni od prejema poziva nanj ne odzove, se šteje, da je umaknil vlogo za pridobitev sredstev.

Nepopolne, prepozne in s strani neupravičene osebe podane vloge, ne bodo upoštevane.

Zoper sklep je možna pritožba v roku 8 dni od prejema sklepa na naslov Mestna občina Velenje, Titov trg 1, Velenje. Vložena pritožba ne zadrži podpisa pogodbe z izbranimi prijavitelji. Pritožnik mora v pritožbi natančno navesti pritožbene razloge. O pritožbi odloči župan v roku 15 dni s sklepom.

**9. RAZPISNA DOKUMENTACIJA**
Razpisna dokumentacija zajema besedilo razpisa in prijavni obrazec s prilogami.

Razpisna dokumentacija je od dneva objave javnega razpisa do izteka prijavnega roka dosegljiva **na spletni strani Mestne občine Velenje:** [Javne objave in razpisi | velenje.si](https://www.velenje.si/za-obcane/javne-objave-in-razpisi/) ali pa jo v tem roku zainteresirani prevzamejo vsak delovni dan na naslovu: **Mestna občina Velenje - vložišče (kletni prostori, soba št. 10), Titov trg 1, 3320 Velenje**.

**11. DODATNE INFORMACIJE V ZVEZI Z RAZPISOM**

Zainteresirani dobijo dodatne informacije vsak delovni dan na telefonski številki 03/8961-634 (Uroš Burič) ali po elektronski pošti uros.buric@velenje.si.

|  |
| --- |
| Mestna občina Velenje |
| **Peter Dermol, župan** |